Αναΐ

Μουσική Καριέρα

To 1993, σε ηλικία 10 ετών, κυκλοφόρησε το πρώτο της δίσκο με τίτλο Anahí. Τον Ιούνιο του 1996 κυκλοφόρησε το δεύτερο της δίσκο, ¿Hoy Es Mañana?, ο οποίος περιέχει τα τραγούδια  "Corazón de Bombón", "Por Volverte a Ver", και "Descontrolándote". Κυκλοφόρησε ακόμα δύο δίσκους πριν τους RBD με τίτλους Anclado En Mi Corazón και Baby Blue.
Απο το 2004 ξεκίνησε η επιτυχία των RBD οι οποίοι κυκλοφόρησαν 9 δίσκους συμπεριλαμβανομένου δίσκους στα Ισπανικά, Αγγλικά και Πορτογαλικά. Έχουν πωλήσει περισσότερους απο 66 εκατομμύρια δίσκους, 17 εκατομμύρια ψηφιακά downloads και έχουν περιοδεύσει σε Νότια Αμερική, Βόρεια Αμερική, Κεντρική Αμερική και Ευρώπη. 
Το 2006, κατα τη διάρκεια της επιτυχίας των RBD, η Anahí επανακυκλοφόρησε τον προσωπικό της δίσκο Baby Blue, αυτη τη φορά με τίτλο Una Rebelde en Solitario. Τον επόμενο χρόνο κυκλοφόρησε το συλλεκτικό δίσκο, Antes de Ser Rebelde. 
Στις 15 Αυγούστου 2008, οι RBD ανακοίνωσαν τη διάλυση του συγκροτήματος. Πραγματοποίησαν μια τελευταία περιοδεία, Gira Del Adios World Tour, η οποία ολοκληρώθηκε το 2008. Τον Νοέμβριο του 2008, η Anahi με την Dulce María, πρώην μέλως των RBD, συνεργάστηκαν με τον Ιταλό τραγουδιστή Tiziano Ferro για το τραγούδι "El Regalo Màs Grande". 
Τον Απρίλιο του 2009, η Anahí ανακοίνωσε μέσω της επίσημης σελίδας της και του επίσημου λογαρισμού της στο twitter την κυκλοφορία του πρώτου προσωπικού της δίσκου μετα τη διάλυση των RBD Παρουσίασε το πρώτο της single απο τον δίσκο "Mi Delirio στα βραβεία Premios Juventud στο Miami της Florida. Ο δίσκος Mi Delirio κυκλοφόρησε στις 24 Νοεμβρίου 2009. Ο δίσκος έγινε χρυσός στην Βραζιλία κάνοντας την Anahi την δεύτερη Μεξικανή καλλιτέχνη, μετα την Thalia,  με απονομή χρυσού δίσκου στη χώρα. 
Σύμφωνα με το Billboard το Mi Delirio World Tour υπήρξε η έβδομη πιο κερδοφόρα περιοδία για το 2010.
Μετά την επιτυχία του Mi Delirio, το Νοέμβριο του 2010, η Anahí κυκλοφόρησε το δίσκο Mi Delirio - Edición Deluxe. Ο δίσκος περιέχει όλα τα τραγούδια του Mi Delirio όπως επίσης τα : "Alérgico", "Pobre Tu Alma", "Ni Una Palabra" και "Aleph". Ο δίσκος περιέχει επίσης αφιέρωμα απο τον Βραζιλιάνο συγραφέα Paulo Coelho για την Anahí, φωτογραφίες, και μια γραπτή αφιέρωση της Anahi για τους οπαδούς της. Το τραγούδι Aleph είναι εμπνευσμένο απο το βιβλίο του συγραφέα Paulo Coelho, Aleph. Το τραγούδι Alergico το οποίο έγινε single ήταν το δεύτερο πιο δημοφιλές τραγούδι του Μεξικού για 11 εβδομάδες και κατέκτησε την πρώτη θέση στα iTunes.
Το 2011, η Anahí μαζί με τον Christian Chávez συνεργάστηκαν ξανά μετα τους RBD για το τραγούδι "Libertad". Τον Μάιο του 2011, η Anahí μαζί με τους Bryan Amadeus και Ale Sergi επιλέκτικαν απο την MTV της Λατινικής Αμερικής για να ερμηνεύσουν το τραγούδι της για τη σειρά της Popland! Το τραγούδι έχει τίτλο "Click",και είναι διαθέσιμο στα iTunes απο τις 13 Σεπτεμβρίου του 2011. Τον ίδιο χρόνο η Anahi κυκλοφόρησε το τραγούδι "Dividida" το οποίο υπήρξε το τραγούδι για τη σειρά στην οποία πρωταγωνίστησε "Dos Hogares". Για τη σειρά έχει επίσης κυκλοφορήσει το τραγούδι "Rendirme En Tu Amor" μαζι με τον Carlos Ponce.
Η Anahi κυκλοφόρησε το τραγούδι "Absurda" το 2012 και απο το Φεβρουάριο του 2013 είναι διαθέσιμο για αγορά στο iTunes. 
Το 2015 η Anahi κυκλοφόρησε το τραγούδι "Están Ahí" χωρίς προειδοποίηση. Το τραγούδι είναι αφιερωμένο στους fans της.Ένα μήνα μετα ανακοίνωσε την επιστροφή της στη μουσική και κυκλοφόρησε το πρώτο single του νέου της δίσκου "Inesperado", το οποίο τιτλοφορείται "Rumba" και είναι μια συνεργασία με τον Wisin. Ο δίσκος Inesperado κυκλοφόρησε στις 3 Ιουνίου 2016 και για 6 εβδομάδες βρισκόταν ανάμεσα στους πιο δημοφιλές δίσκους της Βραζιλίας και για μία εβδομάδα υπήρξε στην πρώτη θέση του Billboard στη Βραζιλία. Η Anahi είναι η πρώτη Μεξικανή τραγουδίστρια που κατάφερε να γίνει νούμερο 1 στο Billboard της Βραζιλίας.

Καριέρα στην Υποκριτική

Η Anahí ξεκίνησε τη καριέρα της στο παιδικό τηλεοπτικό πρόγραμμα του Μεξικού Chiquilladas όταν ήταν μόλις 2 ετών. Απο τότε έλαβε μέρος σε πολλές ταινίες συμπεριλαμβανομένου τη Nacidos para Morir και Había Una Vez Una Estrella, και κέρδισε το βραβείο Ariel Award ως Best Child Actressτο 1989. Στη συνέχεια πρωταγωνίστησε σε πολλές τηλενουβέλες οπως Mujer, Casos de la Vida Real, Hora Marcada, Vivo por Elena, La Telaraña και El diario de Daniela.
Το 2001, η Anahí πρωταγωνίστησε ως Jovanna Luna στο Primer Amor, μαζι με τους Kuno Becker, Ana Layevska, και Mauricio Islas.
Το 2002, πρωταγωνίστησε ως Jessica στο Clase 406 όπου συνεργάστηκε με τους Alfonso Herrera, Dulce Maria, και Christian Chavez, με τους οποίους αργότερα υπήρξαν μέλη του συγκροτήματος RBD.
Πρωταγωνίστησε στο Rebelde το 2004 ως Μία Κολούτσι Before μια δημοφιλής κοπέλα απο πλούσια οικογένεια. To Rebelde έκανε διεθνή επιτυχία και αποτελείται απο 400 επεισόδια, διήρκησε απο το 2004 μέχρι το 2006. 
Μετά την επιτυχία του Rebelde, το 2007, η Televisa κυκλοφόρησε το RBD: La Familia, στο οποίο πρωταγωνίστησαν τα μέλη των RBD. Η κωμική σειρά βασίστηκε στις φανταστικές ζωές των μελών των RBD. Οι χαρακτήρες της κωμικής σειράς δεν βασίζονταν στους χαρακτήρες του Rebelde αλλά ήταν βασισμένες στις πραγματικές ζωές των μελών του συγκροτήματος. To RBD: La Familia ήταν η πρώτη Μεξικανική σειρά που γυρίστηκε σε High Definition. Η σειρά προβαλλόταν απο το Μάρτιο μέχρι τον Ιούνιο του 2007 και περιλαμβάνει 13 επεισόδια.
Τον Φεβρουάριο του 2011, 4 χρόνια μετα τη τελευταία της εμφάνιση σε τηλεοπτική σειρά η Anahí πρωταγωνίστησε στη τηλενουβέλα Dos Hogares με συμπροταγωνιστές τους Sergio Goyri και Carlos Ponce.